Hva bør jeg oppleve i Istanbul?
En reise til Istanbul byr på muligheten til å besøke både Europa og Asia, ettersom Bosphorus-sundet deler byen i to deler. Du bør få med deg en av de største attraksjonene, nemlig Den Blå Moské, som ligger midt på hovedplassen i bydelen Sultanahmet. Ved siden av ligger Hagia Sofia. Dette var tidligere en av verdens største ortodokse kirker, som senere ble omgjort til en moské og er nå et kjent museum. Etter en lang dag med kulturelle opplevelser bør du ta turen til 300 år gamle Cagaloglu Hamami, et svært vakkert tyrkisk bad. Middagen kan du nyte på en av fiskerestaurantene i Kumkapi, før du avslutter med en runde raki, brennevin med lakrissmak, på en av de lokale tavernaene.
Hva er morsomt å gjøre for barna?
Ta med barna til fornøyelsesparken Tatilya, Tyrkias svar på Disneyland, med karuseller, kinoer, berg-og-dal-baner, teatre, butikker og restauranter. På en varm dag kan man ta båt til Bostanci og badeparken Waterland, eller ta en tur til miniatyrparken Miniatur i Sütluce. Parken har modeller av Tyrkias mest berømte bygninger og er veldig populær.
Hvor bør jeg shoppe?
Billige flybilletter til Istanbul betyr at du kan utvide shoppingbudsjettet. I handlegaten IstanIstikal Caddesi finner du en rekke butikker, gallerier, cafeer og restauranter. Vil du på basar bør du besøke Grand Bazar med sine 4000 butikker som selger suvenirer og håndverk. Krydderbasaren ved kaien ved Eminönu byr på krydder, nøtter og kaviar. Akmerkez, Etiler, er et stort kjøpesenter med klær, kaféer og kinosaler. På den asiatiske siden ligger en rekke motebutikker og kjøpesentre på Bagdat Caddesi mellom Kadiköy og Bostanci.
Hvilke områder burde jeg besøke?
På den europeiske siden finner du Sultanahmet, det livlige turistområdet med flere store severdigheter. Her ligger Hagia Sofia, en rekke moskéer, hoteller, museer, Topkapi-palasset, handlegaten Istiklal og Taksim-torget. Eminönu byr på yrende folkeliv, og trikker, drosjer og båter møtes i et herlig kaos. Moskeen Yeni Cami, krydderbasaren og jernbanestasjonen Sirkeci ligger i dette området. Det gamle Pera, Beyoglu, ligger over Det gylne hornet. Her finner du mange koselige restauranter, butikker og gallerier. På den asiatiske siden finner du området Kadikö ved havnen med restauranter, butikker og et stort matmarked. I villaområdet Moda ligger spennende restauranter, barer og kaféer.